Eugene Rhuggenaath

Eugene Philip Rhuggenaath (☆ 4 di febrüari 1970 na Kòrsou) ta un eks-polítiko kurasoleño i tabata promé minister di pais Kòrsou di 2017 te 2021. Den gabinete-Koeiman e tabata minister di Desaroyo Ekonómiko pa Partido Antia Restrukturá (PAR). Den gabinete-Whiteman II el a okupa e mesun ministerio komo susesor di Stanley Palm.

 Biografia 
Rhuggenaath a studia Business Administration na Universidat di Miami i mas despues na Rotterdam School of Management.

Entre 2003 i 2009 Rhuggenaath tabata aktivo den politika formando parti di partido PAR den temporada ku Kòrsou tabata forma parti di Antias Hulandes. E tabata miembro di Konseho Insular di Kòrsou den e temporada ei. Den e periodo di yüni 2004 i yüli 2005 i mas despues entre mart 2006 i desèmber 2006 e tabata diputado di Finansia. Di yüni 2007 te ku ougùstùs 2009 e tabata diputado di Desaroyo Ekonomiko i Turismo. Na 2009 el a drenta un konflikto ku su partido PAR i a entrega retiro komo diputado. Alabes el a hasi su salida for di polítika i a bai traha na CITCO.

Den elekshon di 2017 Rhuggenaath tabata lider di partido PAR, ku a gana e elekshon. Riba 23 di mei 2017 a bira konosí ku e lo tuma puesto di promé minister di Kòrsou. Desde 29 di mei 2017 te 10 di yüni 2021 e tabata na kabes di Gabinete-Rhuggenaath. Despues di e resultado di elekshon di 2021 e ta disidi di no aksepta su asiento den Parlamento di Kòrsou i a bandoná polítika aktivo. 

Rhuggenaath tabata presidente di Konseho di Supervishon di e Fondo di Penshun di Hulanda Karibense i a partisipa den e grupo di trabou pa ataká e problemanan prinsipal na Hulanda Karibense. 

Na nòmber di Reino Hulandes el a asumi na novèmber 2023 pa un término di kuater aña, e funshon di direktor ehekutivo na e Grupo di Banko Mundial na Washington D.C.Voordracht Eugene Rhuggenaath bewindvoerder bij de Wereldbankgroep, Gobièrnu di Hulanda (1 di sèptèmber 2023)

Category:Hende
Category:Polítiko di Kòrsou
Category:Premier di Kòrsou
Category:Minister di Kòrsou